aava vn
van janne van hulsele van thtyelen
en gheerde van hulsele sinen neve
Het zijn comen int recht voe meye en scepen van loeven inde banck aldair de
voirs jan en gheert uut dien dat een willeken van duffele den voirs
janne en gheerde meynde na den rechte der stat van loeven vergicht
te hebben te weten elken van hen voer ii rijders begende daer om
tegen de voirs gichtinge met rechte te spreken hoe aensprake bij seken
redenen voermaels van desen voer den rade vander stat gehandelt
foudende en opdoende gelijc hier na volght En seggende de voirs
jan en gheert dat hen alsulke gichtinge als de voirs willeken van
duffle op hen gedaen hadde engheen ontstade doen en sal en dat
bij desen redenen want het wae waer dat de voirs willeken den
voirs janne van hulsele en gheerde van hulsele bij heynen coye
die tot sijnre haven geleidt was voer te loeven in dede scriven van
seken schouden die sij den voirs willeken also hij te verstaen gaf
sculdich soude geweest hebben daer de voirs jan en gheert den
scriven der stat van loeve ondhorich sijnde quamen den voirs willeke
dit niet genoech sijnde heeft hij en dit de voirs heyn coye den voirs
janne en gheerde beclaeght te weten elc van hen voir ii rijders
Also dat deser claghen achtvolgende de voirs jan en gheert die hoe
dage van rechte een wile tijts huedden en verwachten mair ten
eynde was tusschen den voirs ptien also verre gededingt dat sijs hen
in beiden siden vanden stote tusschen hen sijnde ken en submitten
souden inde scepen van gheele te houden des de selve scepen van
gheele daer af uutspreken en seggen souden En dat sij te wete
de voirs willeken en heyn coye beide hoe claghen die sij gedaen
hadden opten voirs jane en gheerde quijtschouden seggen ende
luytende als van desen de voirs jan en gheert vanden hulsele so
waer sij dit gethoene consten dat hen de voirs gichtinge engheen
ontstade doen en soude Noch deden voert seggen de voirs jan ende
gheert dat sij achtervolgende des voirs es des satdaichs inde kersdage
lestleden te gheele quamen voe scepen aldair hen pnterende gelijc
voe geruert steet des in hen te bliven en dat dat de scepen van
gheele niet aen nemen en wouden dwelc de voirs jan en gheert
oic also bode te thoenen Daer op de voirs willeken van duffele ham
verantwerde seggende dat hem de voirs aensprake engheen ontstade
doen en soude en dat bij desen redene alwart also dat de voirs saken
also opgenomen waen so was nochtan inden voirs opnemen verde
dinght en verredent geboet also dat de voirs scepen va gheele